11.6.2011 Den Europæiske Unions Tidende L 153/1 (Ikke-lovgivningsmæssige retsakter) FORORDNINGER KOMMISSIONENS GENNEMFØRELSESFORORDNING (EU) Nr. 540/2011 af 25. maj 2011 om gennemførelse af Europa-Parlamentets og Rådets forordning (EF) nr. 1107/2009 for så vidt angår listen over godkendte aktivstoffer (EØS-relevant tekst) EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets forordning (EF) Nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (!), særlig artikel 78, stk. 3, efter høring af Den Stående Komité for Fødevarekæden og Dyresundhed og ud fra følgende betragtninger: (1) — I henhold til forordning (EF) nr. 1107/2009 skal aktiv- stoffer, der er opført i bilag I til Rådets direktiv 91/414/EØF om markedsføring af plantebeskyttelses- midler (?) betragtes som godkendt i henhold til forord- ning (EF) nr. 1107/2009. (2) — Det er derfor nødvendigt for gennemførelsen af forord- ning (EF) nr. 1107/2009 at vedtage en forordning, der indeholder listen over aktivstoffer, som på tidspunktet for denne forordnings vedtagelse er opført i bilag I til direktiv 91/414/EØF. (3) Det skal i denne forbindelse erindres, at direktiverne, hvorved aktivstofferne blev optaget i bilag I til direktiv 91/414/EØF, som en konsekvens af artikel 83 i forord- ning (EF) nr. 1107/2009, der ophævede direktiv 91/414/EØF, er blevet forældede, i det omfang de ændrer direktivet. De selvstændige bestemmelser i de pågældende direktiver finder dog stadig anvendelse - VEDTAGET DENNE FORORDNING: Artikel 1 Aktivstofferne i bilaget til nærværende forordning betragtes som godkendt i henhold til forordning (EF) nr. 1107/2009. Artikel 2 Denne forordning træder i kraft dagen efter offentliggørelsen i Den Europæiske Unions Tidende. Den finder anvendelse fra den 14. juni 2011. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 25. maj 2011. (1) EUT L 309 af 24.11.2009, s. 1. (?) EFT L 230 af 19.8.1991, s. 1. På Kommissionens vegne José Manuel BARROSO Formand